Suresh 86 Views
సమీక్షలో 25 బేసిక్‌ పాయింట్లు తగ్గింపు
ముంబయి,ఆగస్టు 1: నిత్యావసర వస్తువుల ధరల్లో 60శాతం వరకూ తగ్గుదల ద్రవ్యోల్బణం తగ్గుముఖం పట్టేందుకు కారణం అయింది. దీనివల్ల వచ్చేఆర్‌బిఐ ద్రవ్యవిధాన పరపతి సమీక్షలో సెంట్రల్‌ బ్యాంకు వడ్డీరేట్లను తగ్గించింది. రిటైల్‌ద్రవ్యోల్బణం జూన్‌నెలలో 1.54శాతా నికి తగ్గింది. 2012 తర్వాత ఇదే అత్యంత తగ్గుదలగా నిపుణులు చెపుతున్నారు. ఆహార ఉత్పత్తులదరల్లో గణనీయంగా తగ్గుదల కనిపిం చింది. 2.1శాతం తగ్గాయి. గతఏడాది జూలైలో ఈధరలు 8.35శాతా నికిపెరిగాయి.
అదే ఈఏడాది భారీగాతగ్గాయి. ఆహార ఉత్పత్తులధర ల్లో ఆర్‌బిఐ తన మేజర్‌ పాలసీ రేట్‌ను 25బేసిస్‌ పాయింట్లు తగ్గిస్తుం దని అంచనా. జనవరి, మార్చి త్రైమాసికంలో భారత్‌ ఆర్థికవృద్ధి 6.1 శాతంగా ఉన్నప్పటినుంచి ప్రభుత్వం ఆర్థికవృద్ధికి వడ్డీరేట్లను తగ్గించా లని ఒత్తిడితెస్తోంది. ఎస్‌బిఐ ముఖ్య ఆర్థికవేత్త సౌమ్యకాంతిఘోష్‌ మాట్లాడుతూ ఆహారద్రవ్యోల్బణం మరింతగా దిగివచ్చేఅవకాశం ఉన్నం దున ఆర్‌బిఐ 25బేసిస్‌ పాయింట్లు వడ్డీరేట్లను తగ్గిస్తుందని అంచనా వేసారు. ద్రవ్యోల్బణ ముఖచిత్రం కారణంగానే వడ్డీరేట్లను భారీగా తగ్గించే అవకాశంఉందని అంచనా.కొన్నేళ్లుగా భారత్‌ ఆహార ఉత్పత్తుల ధరల్లో రెండంకెల పెరుగుదల నమోదు చేసింది. దీనివల్ల ఎంపిసి వాతావరణ పరిస్థితులకు అనుగుణంగా మార్పులు చేయాల్సి వచ్చిం ది. ఆర్థికశాఖ ప్రధాన ఆర్థికసలహాదారు అరవింద్‌ సుబ్రహ్మణియన్‌ మాట్లాడుతూ ఇటీవలికాలంలోద్రవ్యోల్బణం తగ్గుతున్నందున ప్రభుత్వ కార్యాచరణ పెంచేందుకు వడ్డీరేట్లు తగ్గాల్సిన అవసరం ఉందని వెల్ల డించారు.
రికార్డుస్థాయి ఉత్పత్తి ఉన్నప్పటికీ చౌకస్థాయిలో దిగ మతులకు అనుతించడం వల్ల దేశీయంగా దెబ్బతింటున్నట్లు కొందరు నిపుణులు చెపుతున్నా రు. మార్కెట్లకు డిమాండ్‌కు మించిన సరఫరా కావడంతో ఆహారఉత్పత్తుల ధరలు భారీగా తగ్గాయని వెల్లడించారు. బార్‌ క్లేస్‌సగటు ద్రవ్యోల్బణం 2009 -2014వరకూ 11శాతంగా ఉం దని, కాంగ్రెస్‌ ఆధ్వర్యంలోని యుపిఎ ప్రభుత్వంతో పోలిస్తే ప్రస్తుత నరేంద్రమోడీ ఎన్‌డిఎ ప్రభుత్వం ఐదుశాతం ద్రవ్యోల్బణంతో ఎంతో మెరుగ్గాఉందని అంచనా వేస్తున్నారు. ఆహారద్రవ్యోల్బణం పెరిగితే ఉల్లిధరలు పెరుగుతాయని అంచనా. కీలకద్రవ్యోల్బణం నాలుగుశాతం లక్ష్యానికి దిగివస్తేనే వడ్డీ రేట్లమార్పులు ఉంటాయని అంచనా.
ఎంపిసి కమిటీసమావేశానికి ముందుగానే ఆర్‌బిఐ గవర్నర్‌ ఉర్జిత్‌పటేల్‌ ఆర్థిక మంత్రి అరుణ్‌జైట్లీని కలిసి చర్చలు జరిపారు. మరికొందరు నిపుణులైతే ఆర్‌బిఐ వేచిచూసే ధోరణి అవలంభిస్తుందని అంచనా వేస్తున్నారు. అసోచామ్‌ వంటి పారిశ్రామిక సంఘాలైతే 25 బేసిస్‌ పాయింట్ల వడ్డీరేట్లను తగ్గించా ల్సిందేనని సూచించాయి. ద్రవ్యోల్బణం ఐదేళ్ల కనిష్టస్థాయికి చేరినం దున వడ్డీరేట్ల తగ్గింపు అనివార్యమని వెల్లడించారు. టోకుధరల సూచి కూడా 0.9శాతం తగ్గింది. 2.17శాతం నుంచి గణనీయంగా తగ్గిందని అసోచామ్‌ వివరించింది.పారిశ్రామిక ఉత్పత్తిరంగం కొంతమేర క్షీణించి నందున వడ్డీరేట్లు తగ్గిస్తే కొంతమేర ఉత్పత్తిరంగం కుదుటపడుతుందని, వడ్డీరేట్ల తగ్గింపునకు ఇదే మంచి తరుణమని అసోచామ్‌ సూచించింది